Илькин ауылына Ҡазан даруғаһында поручик М.xa0И.xa0Уразлиндың ерҙәрендә (һуңынан поручик М.xa0И.xa0Бунин һатып ала) 1777 йылда керҙәшлек килешеүе буйынса, Бөгөлмә ведомствоһы Петропавловка ауылының яңы суҡындырылған сыуаштары нигеҙ һала. Ул тәүҙә Туҡай, Арйылға исемдәре менән билдәле була. 1865 йылда Михайловка булараҡ теркәлгән, 52 йортта 313 кеше йәшәгән. Халҡы игенселек, сана яһау менән шөғөлләнгән. Ауылда Һыу тирмәне булған. 1896 йылдан алып Илькин, Михайловка ауылдары һәм Бунин усадьбаһы айырым иҫәпкә алынған.